૧૯૩૦માં સ્વાતંત્ર્ય સંગ્રામ દરમિયાન પુ. બાપુએ આ સંગ્રામમાં બહેનોને જોડવાનું આહવાન આપ્યું રચનાત્મક કાર્યો જેવાકે શરાબની દુકાનોની નાકાબંધી, વિદેશી વસ્તુઓનો બહિષ્કાર, ખાદીનો પ્રચાર જેવા કાર્યો માટે સરદાર વલ્લભભાઈ પટેલની પ્રેરણાથી ૧૯૩૦માં શંકરલાલ બેંકર, અનસૂયાબેન સારાભાઈ, મૃદુલાબેન સારાભાઈ ઇન્દુમતીબેન જેવા બહેનોને થોડીક બહેનો પસંદ કરવાનું કહેવામાં આવ્યુ. આ પાછળનો ઉદેશ ખાદીનો પ્રચાર વધારી ઘર-ઘરમાં પ્રચલિત કરી તેનું વેચાણ વધારવાનો હતો ૧૯૩૨ની ૧લી જાન્યુઆરીએ ખાદી મંદિરની સ્થાપન થઇ અને ૮૦ વર્ષમાં આત્મસન્માન અને સ્વનિર્ભરતાના પ્રતીકરૂપ બની છે. ગરીબ વર્ગની મહિલાઓને લાખો રૂપિયાની રોજગારી પૂરી પડે છે. ખાદીમંદિર દ્વારા ઉત્પાદકોને સહાયરૂપ થવા અને ઉત્પાદન વધારવા ઇન્દુમતીબેન ચીમનલાલની સ્મૃતિમાં ઇન્દુબેન ખાદી ગ્રામોદ્યોગ વિકાસ ફંડની સ્થાપના કરી. આ ફંડના વ્યાજમાંથી મહાત્મા ગાંધીજીની ૧૨૫મી જન્મજયંતીથી કાતણ-વણાટનું કામ કરતી બહેનો અને કુષ્ટરોગીઓને મદદરૂપે ઇનામ આપવાનો આરંભ કરવામાં આવ્યો.